Peste 800 de clujeni au murit la începutul anului. Numărul copiilor care s-au născut este în creștere.
Numărul copiilor care s-au născut la Cluj-Napoca a fost mai mare la începutul anului, însă numărul clujenilor care au murit a fost și el în creștere.
Sporul natural rămâne negativ în Cluj/ Foto: pixabay.com
Potrivit ultimelor date raportate de Institutul Național de Statistică, prin Direcția Județeană de Statistică Cluj, în luna ianuarie 2024 numărul naşterilor înregistrate în judeţul Cluj a crescut faţă de luna decembrie 2023, precum și față de luna ianuarie 2023.
Totodată, numărul deceselor a fost mai mare față de luna decembrie 2023, și mai mic față de luna ianuarie 2023.
În luna ianuarie 2024 s-a înregistrat nașterea a 532 copii, cu 93 copii mai mulți decât în luna decembrie 2023 și cu 16 copii în plus față de luna ianuarie 2023.
Numărul deceselor consemnate în luna ianuarie 2024 a fost de 832, cu 146 decese mai multe decât în luna decembrie 2023 și cu 7 decese în scădere față de ianuarie 2023.
Sporul natural (diferenţa dintre numărul născuţilor-vii şi numărul persoanelor decedate, în perioada de referinţă) s-a menținut negativ (-300 persoane), numărul persoanelor decedate fiind de 1,6 ori mai mare decât cel al născuților vii. În luna ianuarie 2024 s-au înregistrat trei decese la copiii cu vârstă sub 1 an
106 căsătorii în luna ianuarie 2024
În luna ianuarie 2024 la oficiile de stare civilă din judeţul Cluj s-au înregistrat 106 căsătorii, în scădere cu 5 căsătorii față de luna decembrie 2023 şi cu 37 căsătorii mai puține decât în ianuarie 2023.
Numărul divorţurilor pronunţate prin hotărâri judecătoreşti definitive şi conform Legii nr. 202/2010 a fost de 28 în luna ianuarie 2024, mai puține cu 24 decât în luna decembrie 2023 și cu 2 divorțuri în scădere față de luna ianuarie 2023.
Citiți monitorulcj.ro și pe Google News
CITEȘTE ȘI: